Maksim Gordejev

Maksim Aleksandrovitsj Gordejev (kirgisisk: Максим Александрович Гордеев, født 21. juni 1995) er en kirgisk alpinist, som representerte Kirgisistan under Vinter-OL 2022.

Idrettskarriere 
Gordejev deltok i sitt første FIS-renn i Davos i desember 2014, der han kom på 81.-plass i storslalåm. Han deltok i VM i alpint 2015, og kom der på 105.-plass i storslalåm, og han deltok i Vinteruniversiaden 2017, der han kjørte ut i både slalåm og storslalåm. Han deltok igjen i VM i alpint 2017, men kjørte der ut i storslalåmrennet. Under VM i alpint 2019 kom han på 104.-plass i storslalåm, og under Vinteruniversiaden 2019 kom han på 35.-plass i slalåm. I januar 2021 vant han slalåm og storslalåm under det kirgisistanske mesterskapet i alpint.

Han deltok i Vinter-OL 2022 i Beijing, der han også var landets flaggbærer under åpningsseremonien. Han var landets eneste deltaker i dette OL. Han deltok der i slalåm, men fullførte ikke denne konkurransen.

Referanser

Eksterne lenker 
 

Kirgisiske alpinister
Deltakere for Kirgisistan under Vinter-OL 2022
Alpinister under Vinter-OL 2022